**CHET TILLARINI O’RGANISHDA ONLINE PLATFORMALAR VA AXBOROT TEXNOLOGIYALARINING ROLI**

***Xayitova Muxayyo Raxmatullayevna***

*Samarqand viloyati Kattaqo'rg'on shahar*

*11-Ixtisoslashtirilgan davlat umumta'lim maktabi*

*Informatika fani o'qituvchisi*

**Annotatsiya:** Maqolada chet tillarini o’zganishdagi axborot texnologiyalarining roli va ular asosida yaratilgan online platformalar ro’yxati keltirilib o’tilgan. Zamonaviy platformalar va ularning bir-biridan farqlari haqida to’liqroq ma’lumotlar shakllantirilgan.

**Kalit so’zlar:** online platforma, premium versiya, premium plus, viktorina, flashcard

**KIRISH**

Hozir rivojlanib turgan axborot texnologiyalari asrida ko’plab insonlar chet tillarini o’rganishga intilishmoqda.Bizning mamlakatimizning nafaqat yoshlari balkim katta yoshdagi insonlar ham bunga qiziqish bildirayotgani quvonarli holatlardandir. Hukumatimiz tomonidan bu jabhani rivojantirish uchun yuqori darajadagi loyihalar va chora-tadbirlar amalga oshirilib kelinmoqda. Shular misoliga **O’zbekiston Respublikasi Vazirlar Mahkamasining qarori, 19.01.2022 yildagi 34-son** QARORI ham tasdiqlangan.

Bu qonun loyihasiga asosan bir nechta vazifa va maqsadlar belgilab olingan va bu sohaning rivojlanishiga yetarli darajada ijobiy ta’sir etib kelinmoqda. Har yili minglab o’quvchilar, maxsus fan o’qituvchilar hattoki mutaxasisligi boshqa soha bo’lgan insonlar tomonidan olinayotgan halqaro va milliy til sertifikatlariga ega bo’layotgani yaqqol misol sifatida e’tirofga loyiqdir.

Ma’lumot o’rnida shuni etishimiz mumkinki, Birlashgan Millatlar tashkilotining e’tirof etilishicha 1946 yildan bu tashkilotda beshta halqaro tillardan foydalanib kelinadi. Hozirgi kunda esa bular qatoriga arab tili ham rasmiy til sifatida qo’shilgan. Birlashgan Millatlar tashkilotida ishlash uchun bu tillardan kamida ikkitasini bilish talab etiladi. Bular ichida eng ommabop bo’lganlari ingliz va fransuz tillari hisoblanadi. Chet tillarini o’rganish nafaqat bilim darajasini oshirish uchun va kelajakda o’z sohasining yetakchi kadri bo’lish uchun ham xizmat ko’rsatadi.

Hozirgi kunda chet tillarini o’rganish davomida har bir o’quvchilar axborot texnologiya vositalaridan foydalanishadi. Bular qatoriga web-saytlar, elektron darsliklar va mobil ilovalar va boshqalar muhim hisoblanadi, sababi bu vositalar ularni har xil mavzularning audio, video, testlar, viktorinalar bilan yanada qiziqarli va o’rganish jarayonini tezlashtirishga yordam beradi.

**ASOSIY QISM**

Hozir kunda hech bir sohani axborot texnologiyalarsiz tasavvur qilib bo’lmaganidek chet tillarini o’rganish ham shu ma’noda bu sohaning asosiy o’rganish vositasi hisoblanadi.

Eng muhim omillardan biri axborot texnologiyalari yordamida ular eshitish,ko’rish mashqlarni elektron tarzda bir necha bor takrorlab,testlarni bajarib ,qisqa muddat ichida javoblarga ham ega bo’la oladilar.

Bir necha ajoyib sabablar ham borki, foydalanuvchilar buni inkor eta olmaydi Bularga:

* Har qanday holatda internet manbaiga ega bo’lsalar so’zlarning talaffuzi,tarjimasi va ular uchun bir necha xil gaplar tuzilgan variantni internet taklif qila oladi
* Eshitish, yozish, o’qish va so’zlashish uchun maxsus platformalardan foydalanishlari mumkin
* Maxsus ilovalarda so’zlarning birikmalarini topa olishlari
* Viktorina va testlarda qatnashib natijalarini liderlar doskasida kuzatishlari mumkin
* Online testlar topshirib darajalari bo’yicha ma’lum sertifikatlarni olishlari
* Maxsus platformalarda topshiriqlar uchun fikr-mulohazalarni olishlari
* So’zlarni tezroq o’rganishlari ilovalarda flashcardlardan foydalanishlari
* O’yinli texnologiya asosida ma’ruza,test va amaliy mashg’ulotlarni bajara olishlari

Yuqoridagi e’tirof etilgan maqsadlar va vazifalar uchun bir nechta foydali bo’lgan online platformalar ro’yxatini bilan tanishib chiqamiz.chet tillarini o’rganish uchun quyidagi eng yaxshi deb tan olingan online platformalar ro’yxatini keltirib o’tiladi.

**Duolingo**

Juda qisqa vaqt ichida, Duolingo ko’p sonli kuzatuvchilarni to’play oldi.U 2013 yilning Iphone ilovasi 2014 yilda esa Google kompaniyaing eng yaxshilaridan yaxshi mukofotlarini qo’lga kiritgan. 2019 yilning oxirlarida u deyarli yuzdan ortiq har xil kurslari orqali yigirma uchta chet tillarini o’rganishni yo’lga qo’ydi.duolingodan foydalanish mutlaqo tekin. Agar foydalanuvchi premium versiyasidan foydalansa, u reklamalarni kuzatmasligi va kursning yuqori darajali boshqa funksiyalaridan foydalana oladi.duolingo o’yinli struktura asosida ishlaydi. Bundan tashqari uning online interfeysi bilan bir qatorda Windows, Iphone va Android uchun ilovalari ham mavjud.

**Busuu**

Busuu ning oddiy versiyasi deyarli foydalanish uchun bepul, ammo premium versiyasi ko’proq takliflarga egadir. New Yorkning City Universiteti asos solgan Premium versiyadan uning 22 soatga teng Premium Plus versiyasidan mustaqil ravishda 1 semestrda bilim olishlari mumkin. Premium Plus versiyasi bilim olsihga jiddiy yondashgan foydalanuvchilar uchun yaxshi takliflari mavjud. Imtiyozlar foydalanuvchilar vaqtni o’ziga moslashtirish va rasmiy sertifikatlarni o’z ichiga oladi.Hozir kunda bu platforma Birlashgan Millatlar e’tirof etgan oltita halqaro tillar bilan 12 ta chet tillarini o’qishni taklif etadi. Uning Iphone va Android qurilmalari uchun ilovalari mavjud.

**Papora**

Papora 2012 yilda tashkil topgan bo’lib u sun’iy intellekt asosida ishlamiydi, balkim real odamlar bilan muloqot qilib o’qish imkoniyatiga egadirlar. Bu jamoaning metodi o’qitishda aloqa munosabatlari va real hayotda ikki tamonlama muloqot o’rnatishga ko’maklashishga qaratilgan. Foydalanuvchi saytga post joylashishi, yozishmalariga kommentariyani qoldirishni so’rashi va boshqalarga bu haqida bahs-munozaraga ruxsat berishi mumkin. Bu ko’nikmalarni yaxshilash uchun juda ko’p darslar mavjud. Platforma pulli bo’lib u yerda ingliz,fransuz va ispan tillarini o’z ichiga olgan.

**Preply**

Agar foydalanuvchi chet tilini malakali kuzatuvchi hamrohligida o’rgansa, Preply foydalanuvchiga real tyutor bilan ishlashni tavsiya beradi agar foydalanuvchida to’lash qobiliyati va hohishi mavjud bo’lsa. Foydalanuvchi uchun agar tyutorlar mos kelsa va yordamlashishga qaror qilsa, ular tyutor haqida ma’lumot va tajribasini bilishlari mumkin. Tyutorlar juda yuqori motivatsiyaga ega,metodlarga va o’tgan davr mobaynida yuqori samarali ishlab kelayotganlar hisoblanadi. Hozirda platformada 25000 ta tyutor va 27-ta turli tuman chet tillari o’qitiladi.

**Mango Languages**

Hozirda Mango Languages platformasi 70 dan ortiq turli tillarni o’zining platformasi qatorida Android qurilmalari va IOS uchun ilovalarini taklif etadi. Bu platformada hohlovchilar xitoy tili,ispan tili yoki arab tillarini va shu bilan birga ingliz,fransuz va rus tillarini o’rganishlari mumkin.Mango darslarni foydalanuvchiga moslashuvchan, suhbat asosidagi metodga loyihalashtirgan. Mango platformasi mohirligi va qulayligi bilan alohida e’tirofga ega. Mangoning maqsadi maxsus korxonada ,tadbirkorlik va davlat muassasalari ta’lim beruvchilari o’qitish hisoblanadi.

Bulardan tashqari maktab yoshidagi bolalar uchun bir nechta qiziqarli va ota-onalari bilan birgalikda ishlab o’rganishlari uchun bir qancha ajoyib platformalar ham mavjud. Bular **Novakid school, LingoGalaxy,Bilingual Bebe,Online Kids Academy, Outschool,Cambly** online platformalarni keltirish mumkin.

**XULOSA**

Chet tillarini o’rganish kichik yoshdagi bolalar va kattalar uchun juda muhim sanaladi,sababi bu bilan ular boshqa madaniyat bilan bemalol tanisha oladi, har qanday sohada mustaqil fikrlarini ravon bildira oladi va eng asosiysi yaxshi mutaxasis bo’lib jamiyat rivoji uchun o’z sohalarida hissa qo’sha oladilar. Bu jarayonda nafaqat o’qituvchi shu bila birga axborot texnologiyalarini ahamiyati va roli juda katta hisoblanadi.

**FOYDALANILGAN MANBALAR**

1. https://lex.uz
2. [https://www.humanrightscareers.com](https://www.humanrightscareers.com/magazine/online-platforms-to-learn-un-languages/)
3. [https://geekflare.com](https://geekflare.com/english-learning-platforms-for-kids/)